- Jeg vil kæmpe for efterlønnen! Sådan lyder udmeldingen fra det nordjyske folketingsmedlem, socialdemokraten Bjarne Laustsen, der kalder dele af reformen for borgerlig politik. Bliver tilbagetrækningsreformen vedtaget, vil efterlønnen blive afskaffet lidt efter lidt, og det er det, der får det nordjyske folketingsmedlem til at gå i mod sin egen gruppe og stemme blankt, når forslaget kommer til afstemning. - Det smerter alle socialdemokrater at stemme for reformen, men nu er vi jo kommet i regering og har dermed et ansvar, så derfor beklager jeg, at Bjarne Laustsen ikke udviser sammenhold og kollegialitet ved at stemme for, siger Mogens Jensen, gruppeformand for Socialdemokratiet, til tv2nord.dk.

Referat:
Bjarne Laustsen vil undlade at stemme for den tilbagetrækningsreform, som hans egen regering snart sætter til afstemning i Folketinget.